《凤凰台上忆吹箫 弄花香满衣》
清代·于启璋

残腊辞梅，嫩寒侵柳，小园风送春来。渐夭桃竞放，琼李争开。

相春西邻女伴，妆罢也、倚徙莓苔。柔荑滑、弓鞋半褪，罗袜微歪。

安排。秋千架畔，试闲寻百草，笑赌双钗。更揉红撚白，插鬓堆怀。

伫立湖山石上，错引得、蝶恋蜂猜。花阴冷、归更雪缕，香溢妆台。

作者简介：字静媛，嘉兴人，文学世华女，西陵沈蕃室。有《针馀草》。